title: Odluka Vijeća (EU) 2018/1536 od 9. listopada 2018. o utvrđivanju stajališta koje treba zauzeti u ime Europske unije u okviru Odbora za javnu nabavu u pogledu pristupanja Australije Revidiranom sporazumu o javnoj nabavi

text:
                  15.10.2018

                  HR

                  Službeni list Europske unije

                  L 257/26

         ODLUKA VIJEĆA (EU) 2018/1536
         od 9. listopada 2018.
         o utvrđivanju stajališta koje treba zauzeti u ime Europske unije u okviru Odbora za javnu nabavu u pogledu pristupanja Australije Revidiranom sporazumu o javnoj nabavi
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Dana 2. lipnja 2015. Australija je podnijela zahtjev za pristupanje Revidiranom sporazumu o javnoj nabavi („Revidirani GPA”).

                     (2)

                     Obveze Australije u pogledu područja primjene utvrđene su u njezinoj konačnoj ponudi koja je 7. ožujka 2018. podnesena strankama Revidiranog GPA-a („stranke”).

                     (3)

                     Ponuda Australije je opsežna, ali njome ipak nije obuhvaćeno cijelo područje primjene. Stoga je primjereno da Unija za Australiju uvede određena konkretna izuzeća u svojem području primjene. Ta konkretna izuzeća, navedena u dodatku ovoj Odluci, bit će obuhvaćena uvjetima za pristupanje Australije Revidiranom GPA-u i odrazit će se u odluci koju donese Odbor za javnu nabavu („Odbor GPA-a”) o pristupanju Australije.

                     (4)

                     Očekuje se da će se pristupanjem Australije Revidiranom GPA-u dati pozitivan doprinos daljnjem međunarodnom otvaranju tržišta javne nabave.

                     (5)

                     Člankom XXII. stavkom 2. Revidiranog GPA-a propisuje se da svaka članica Svjetske trgovinske organizacije može pristupiti Revidiranom GPA-u pod uvjetima koje dogovore ta članica i stranke, pri čemu se ti uvjeti navode u odluci Odbora za javnu nabavu.

                     (6)

                     Stoga je potrebno utvrditi stajalište koje treba zauzeti u ime Unije u okviru Odbora za javnu nabavu u vezi s pristupanjem Australije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Odbora za javnu nabavu jest da treba odobriti pristupanje Australije Revidiranom sporazumu o javnoj nabavi, podložno posebnim uvjetima pristupanja navedenima u dodatku ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 9. listopada 2018.

                  Za Vijeće

                  Predsjednica

               E. KÖSTINGER

            Dodatak

               UVJETI EU-a ZA PRISTUPANJE AUSTRALIJE SPORAZUMU O JAVNOJ NABAVI

            Nakon pristupanja Australije Sporazumu o javnoj nabavi:

                        —

                        točka 3. odjeljka 2. („Javni naručitelji država članica EU-a na razini središnje vlasti”) u Prilogu 1. Dodatku I. Obveze Europske unije glasi kako slijedi:

                                       „3.

                                       Za robu, usluge, dobavljače i pružatelje usluga iz Sjedinjenih Američkih Država; Kanade; Japana; Hong Konga, Kina; Singapura; Koreje; Armenije; izdvojenog carinskog područja Tajvana, Penghua, Kinmena i Matsua, Novog Zelanda i Australije, nabava od strane sljedećih javnih naručitelja na razini središnje vlasti, pod uvjetom da nisu označeni zvjezdicom.”

                        —

                        napomena 2. u okviru napomena uz Prilog 1. Dodatku I. Obveze Europske unije mijenja se kako slijedi:

                                       „2.

                                       Odredbe članka XVIII. ne primjenjuju se na dobavljače i pružatelje usluga iz Japana, Koreje, SAD-a i Australije pri provođenju natječaja za dodjelu ugovora dobavljaču ili pružatelju usluga stranaka osim navedenih, koji su mala ili srednja poduzeća u skladu s relevantnim odredbama prava EU-a, dok EU ne utvrdi da više ne primjenjuju diskriminirajuće mjere u korist određenih domaćih malih i manjinskih poduzeća.”

                  Nakon pristupanja Australije Sporazumu o javnoj nabavi:

                        —

                        napomena 1. u okviru napomena uz Prilog 2. Dodatku I. Obveze Europske unije uključuje sljedeće točke nakon točke (g):

                                       „(h)

                                       nabava od strane regionalnih i lokalnih javnih naručitelja (javni naručitelji iz upravnih jedinica obuhvaćenih NUTS-om 2 i 3 i manjih upravnih jedinica, kako je navedeno u Uredbi 1059/2003 (kako je izmijenjena) u pogledu robe, dobavljača, usluga i pružatelja usluga iz Australije;

                                       (i)

                                       nabava od 200 000 SDR do 355 000 SDR koju provode regionalni naručitelji te od 200 000 SDR do 400 000 SDR za javnopravna tijela obuhvaćena ovim Prilogom, kad je riječ o robi i uslugama za dobavljače i pružatelje usluga iz Australije;

                                       (j)

                                       nabava koju provode naručitelji obuhvaćeni ovim Prilogom, u pogledu:

                                                   i.

                                                   motornih vozila, kako su opisana u poglavljima Kombinirane nomenklature (KN) navedenima u nastavku:

                                                               8702

                                                               Motorna vozila za prijevoz deset ili više osoba, uključujući vozača

                                                               8703

                                                               Osobni automobili i ostala motorna vozila konstruirana prvenstveno za prijevoz osoba (osim vozila iz tarifnog broja 8702), uključujući motorna vozila tipa „karavan”, „kombi” i trkaće automobile

                                                               8704

                                                               Motorna vozila za prijevoz robe

                                                               8705

                                                               Motorna vozila za posebne namjene, osim onih konstruiranih prvenstveno za prijevoz osoba ili robe (na primjer, vozila za prijevoz neispravnih ili oštećenih vozila, dizalična vozila, vatrogasna vozila, vozila s ugrađenom miješalicom za beton, vozila za čišćenje cesta, vozila za štrcanje ili posipanje, pokretne radionice, pokretne radiološke jedinice)

                                                               8711

                                                               Motocikli (uključujući i mopede), bicikli i slična vozila s pomoćnim motorom, sa ili bez bočne prikolice; bočne prikolice

                                                               8713

                                                               Kolica za invalidne osobe, neovisno imaju li motorni ili drukčiji mehanički pogon ili ne

                                                   ii.

                                                   sastavnih dijelova motornih vozila, kako su opisani u poglavljima Kombinirane nomenklature (KN) navedenima u nastavku:

                                                               8706 00

                                                               Šasije s ugrađenim motorima, za motorna vozila iz tarifnih brojeva 8701 do 8705

                                                               8707

                                                               Karoserije (uključujući i kabine), za motorna vozila iz tarifnih brojeva 8701 do 8705

                                                               8708

                                                               Dijelovi i pribor motornih vozila iz tarifnih brojeva 8701 do 8705

                                                               8714

                                                               Dijelovi i pribor vozila iz tarifnih brojeva 8711 do 8713

                                                               8716

                                                               Prikolice i poluprikolice; ostala vozila, bez vlastitog pogona; njihovi dijelovi

                                             u pogledu dobavljača i pružatelja usluga iz Australije.”

                        —

                        napomena 2. u okviru napomena uz Prilog 2. Dodatku I. Obveze Europske unije mijenja se kako slijedi:

                                       „2.

                                       Odredbe članka XVIII. ne primjenjuju se na dobavljače i pružatelje usluga iz Japana, Koreje, SAD-a i Australije pri provođenju natječaja za dodjelu ugovora dobavljaču ili pružatelju usluga stranaka osim navedenih, koji su mala ili srednja poduzeća u skladu s relevantnim odredbama prava EU-a, dok EU ne utvrdi da više ne primjenjuju diskriminirajuće mjere u korist određenih domaćih malih i manjinskih poduzeća.”

                  Nakon pristupanja Australije Sporazumu o javnoj nabavi, napomena 6. u okviru napomena uz Prilog 3. Dodatku I. Obveze Europske unije uključuje sljedeće točke nakon točke (r):

                           „(s)

                           nabava koju provode naručitelji u sljedećim područjima:

                           i.

                           proizvodnja, prijevoz ili distribucija pitke vode, iz ovog Priloga;

                           ii.

                           proizvodnja, prijevoz ili distribucija električne energije, iz ovog Priloga;

                           iii.

                           objekti zračnih luka, iz ovog Priloga;

                           iv.

                           morske ili riječne luke ili drugi terminali, iz ovog Priloga;

                           v.

                           usluge gradske željeznice, tramvaja, trolejbusa ili autobusa, iz ovog Priloga i

                           vi.

                           željeznički promet, iz ovog Priloga;

                     u pogledu robe, usluga, dobavljača i pružatelja usluga iz Australije.”


title: Odluka Vijeća (EU) 2018/1574 od 16. listopada 2018. o imenovanju člana Odbora regija, kojeg je predložila Talijanska Republika

text:
                  19.10.2018

                  HR

                  Službeni list Europske unije

                  L 262/60

         ODLUKA VIJEĆA (EU) 2018/1574
         od 16. listopada 2018.
         o imenovanju člana Odbora regija, kojeg je predložila Talijanska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog talijanske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Mjesto člana Odbora regija postalo je slobodno istekom mandata g. Luciana D'ALFONSA,

               DONIJELO JE OVU ODLUKU:

            Članak 1.
            Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

                        —

                        g. Giovanni LOLLI, Vicepresidente della Regione Abruzzo.

            Članak 2.
            Ova Odluka stupa na snagu na dan donošenja.

            Sastavljeno u Luembourgu 16. listopada 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća od 6. studenoga 2018. o imenovanju dva člana Upravnog odbora Europskog centra za razvoj strukovnog osposobljavanja za Bugarsku i Portugal

text:
                  8.11.2018

                  HR

                  Službeni list Europske unije

                  C 402/2

         ODLUKA VIJEĆA
         od 6. studenoga 2018.
         o imenovanju dva člana Upravnog odbora Europskog centra za razvoj strukovnog osposobljavanja za Bugarsku i Portugal
         (2018/C 402/03)
         VIJEĆE EUROPSKE UNIJE,
         uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (1), a posebno njezin članak 4.,
         Uzimajući u obzir popise kandidata koje su vlade država članica dostavile Vijeću u pogledu svojih predstavnika, a Komisija u pogledu predstavnika organizacija poslodavaca i radničkih organizacija,
         budući da:

                     (1)

                     Vijeće je Odlukom od 16. srpnja 2018. (2) i povezanim ispravkom (3) imenovalo članove Upravnog odbora Europskog centra za razvoj strukovnog osposobljavanja za razdoblje od 18. rujna 2018. do 17. rujna 2021.

                     (2)

                     Bugarska i Portugal predložile su dva kandidata u pogledu predstavnika vlada,

               DONIJELO JE OVU ODLUKU:

            Članak 1.
            Sljedeće dvije osobe imenuju se članovima Upravnog odbora Europskog centra za razvoj strukovnog osposobljavanja za razdoblje koje završava 17. rujna 2021.:
            I.   PREDSTAVNICI VLADA:

                        Bugarska

                        gđa Maria TODOROVA

                        Portugal

                        gđa Sandra RIBEIRO

            Članak 2.
            Članove koji još nisu predloženi Vijeće imenuje kasnije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 6. studenoga 2018.

                  Za Vijeće

                  Predsjednik

               H. LÖGER

            (1)  SL L 39, 13.2.1975., str. 1.

            (2)  Odluka Vijeća od 16. srpnja 2018. o novom sastavu Upravnog odbora Europskog centra za razvoj strukovnog osposobljavanja (2018/C 253/03) (SL C 253, 19.7.2018., str. 9.).

            (3)  Ispravak odluke Vijeća od 16. srpnja 2018. o novom sastavu Upravnog odbora Europskog centra za razvoj strukovnog osposobljavanja (SL C 325, 14.9.2018., str. 20.).


title: Odluka Vijeća (EU) 2018/1663 od 6. studenoga 2018. o stajalištu koje u ime Europske unije treba zauzeti u okviru Europskog odbora za izradu standardâ unutarnje plovidbe i u okviru Središnje komisije za plovidbu Rajnom o donošenju europskih standarda za stručne kvalifikacije u unutarnjoj plovidbi

text:
                  8.11.2018

                  HR

                  Službeni list Europske unije

                  L 278/20

         ODLUKA VIJEĆA (EU) 2018/1663
         od 6. studenoga 2018.
         o stajalištu koje u ime Europske unije treba zauzeti u okviru Europskog odbora za izradu standardâ unutarnje plovidbe i u okviru Središnje komisije za plovidbu Rajnom o donošenju europskih standarda za stručne kvalifikacije u unutarnjoj plovidbi
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Revidirana Konvencija o plovidbi Rajnom („Konvencija”) stupila je na snagu 14. travnja 1967.

                     (2)

                     U skladu s člankom 46. Konvencije Središnja komisija za plovidbu Rajnom (CCNR) može donositi rezolucije koje su obvezujuće za njezine članice.

                     (3)

                     Europski odbor za izradu standardâ unutarnje plovidbe (CESNI) osnovan je 3. lipnja 2015. u okviru CCNR-a radi razvoja tehničkih standarda za unutarnje plovne putove u različitim područjima, posebno u pogledu plovilâ, informacijske tehnologije i posade.

                     (4)

                     CESNI će tijekom svojeg sastanka 8. studenoga 2018. donijeti europske standarde za stručne kvalifikacije u unutarnjoj plovidbi („standardi za stručne kvalifikacije”). Na plenarnoj sjednici CCNR-a vjerojatno će se donijeti rezolucija kojom će se ti standardi uključiti u Pravilnik o osoblju u plovidbi Rajnom.

                     (5)

                     Primjereno je utvrditi stajalište koje u ime Unije treba zauzeti u CESNI-ju i CCNR-u jer će standardi za stručne kvalifikacije odlučujuće utjecati na sadržaj prava Unije, odnosno na Direktivu (EU) 2017/2397 Europskog parlamenta i Vijeća (1), i imat će pravne učinke na temelju pravila kojima se uređuje CCNR kada donosi te standarde.

                     (6)

                     Važno je da tehnički zahtjevi za članove posade budu što je više moguće usklađeni u okviru različitih pravnih sustava u Europi kako bi se olakšala mobilnost, osigurala sigurnost plovidbe te osigurala zaštita ljudskih života i okoliša. Posebice, države članice koje su također članice CCNR-a trebale bi biti ovlaštene poduprijeti odluke o usklađivanju pravila CCNR-a s pravilima koja se primjenjuju u Uniji.

                     (7)

                     Standardima za stručne kvalifikacije koje je razvio CESNI osiguravaju se minimalni usklađeni europski standardi te oni uključuju standarde u pogledu kompetencija, standarde za praktične ispite, standarde zdravstvene sposobnosti i standarde za odobravanje simulatora.

                     (8)

                     U članku 32. Direktive (EU) 2017/2397 s učinkom od 18. siječnja 2022. izravno se upućuje na standarde za stručne kvalifikacije kao na one koje je utvrdio CESNI. Komisija je ovlaštena uključiti cjelokupan tekst tih standarda u delegirane akte, uvesti ili ažurirati relevantna upućivanja i odrediti datum početka primjene.

                     (9)

                     Stajalište Unije trebale bi izraziti države članice Unije koje su članice CESNI-ja i CCNR-a, djelujući zajednički,

               DONIJELO JE OVU ODLUKU:

            Članak 1.

               1.   Stajalište koje u ime Unije treba zauzeti 8. studenoga 2018. u okviru Europskog odbora za izradu standardâ unutarnje plovidbe (CESNI) jest pristati na donošenje europskih standarda za stručne kvalifikacije u unutarnjoj plovidbi (upućivanja od cesni (18)_29 do cesni (18)_42).

               2.   Stajalište koje u ime Unije treba zauzeti na plenarnoj sjednici Središnje komisije za plovidbu Rajnom (CCNR), na kojoj se odlučuje o europskim standardima za stručne kvalifikacije u unutarnjoj plovidbi (upućivanja od cesni (18)_29 do cesni (18)_42) jest poduprijeti sve prijedloge kojima se zahtjevi Pravilnika o osoblju u plovidbi Rajnom usklađuju sa zahtjevima europskih standarda za stručne kvalifikacije u unutarnjoj plovidbi.

            Članak 2.

               1.   Države članice koje su članice CESNI-ja izražavaju stajalište Unije kako je navedeno u članku 1. stavku 1., djelujući zajednički.

               2.   Države članice koje su članice CCNR-a izražavaju stajalište Unije kako je navedeno u članku 1. stavku 2., djelujući zajednički.

            Članak 3.
            Manje tehničke izmjene stajališta navedenih u članku 1. mogu se dogovoriti bez daljnje odluke Vijeća.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 6. studenoga 2018.

                  Za Vijeće

                  Predsjednik

               H. LÖGER

            (1)  Direktiva (EU) 2017/2397 Europskog parlamenta i Vijeća od 12. prosinca 2017. o priznavanju stručnih kvalifikacija u unutarnjoj plovidbi i stavljanju izvan snage direktiva Vijeća 91/672/EEZ i 96/50/EZ (SL L 345, 27.12.2017., str. 53.).


title: Odluka Vijeća (EU) 2018/1664 od 6. studenoga 2018. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Lietuvos Bankas

text:
                  8.11.2018

                  HR

                  Službeni list Europske unije

                  L 278/22

         ODLUKA VIJEĆA (EU) 2018/1664
         od 6. studenoga 2018.
         o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Lietuvos Bankas
         VIJEĆE EUROPSKE UNIJE,
         uzimajući u obzir Protokol br. 4 o Statutu Europskog sustava središnjih banaka i Europske središnje banke, koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
         uzimajući u obzir Preporuku Europske središnje banke od 4. listopada 2018. Vijeću Europske unije o vanjskim revizorima središnje banke Lietuvos bankas (ESB/2018/23) (1),
         budući da:

                     (1)

                     Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro obavljaju neovisni vanjski revizori koje preporučuje Upravno vijeće ESB-a, a odobrava Vijeće Europske unije.

                     (2)

                     Mandat vanjskih revizora središnje banke Lietuvos bankas istekao je nakon revizije za financijsku godinu 2017.

                     (3)

                     Preporukom od 18. svibnja 2018. (ESB/2018/15) (2) ESB je preporučio da se UAB Deloitte Lietuva imenuju vanjskim revizorima središnje banke Lietuvos bankas za financijske godine od 2018. do 2021. UAB Deloitte Lietuva nije prihvatio imenovanje. Stoga je potrebno imenovati vanjske revizore za financijske godine od 2018. do 2021.

                     (4)

                     Upravno vijeće ESB-a preporučilo je da se UAB Ernst & Young Baltic imenuju vanjskim revizorima središnje banke Lietuvos bankas za financijske godine od 2018. do 2021.

                     (5)

                     Odluku Vijeća 1999/70/EZ (3) trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 1. Odluke 1999/70/EZ stavak 19. zamjenjuje se sljedećim:

                  „19.   UAB Ernst & Young Baltic odobravaju se kao vanjski revizori središnje banke Lietuvos bankas za financijske godine od 2018. do 2021.”.

            Članak 2.
            Ova Odluka proizvodi učinke od dana priopćenja.

            Članak 3.
            Ova Odluka upućena je Europskoj središnjoj banci.

            Sastavljeno u Bruxellesu 6. studenoga 2018.

                  Za Vijeće

                  Predsjednik

               H. LÖGER

            (1)  SL C 370, 12.10.2018., str. 1.

            (2)  Preporuka Europske središnje banke od 18. svibnja 2018. Vijeću Europske unije o vanjskim revizorima središnje banke Lietuvos bankas (ESB/2018/15) (SL C 181, 28.5.2018., str. 1.).

            (3)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


title: Odluka Vijeća (EU, Euratom) 2018/1665 od 6. studenoga 2018. o imenovanju člana Europskoga gospodarskog i socijalnog odbora, kojeg je predložilo Veliko Vojvodstvo Luksemburg

text:
                  8.11.2018

                  HR

                  Službeni list Europske unije

                  L 278/23

         ODLUKA VIJEĆA (EU, Euratom) 2018/1665
         od 6. studenoga 2018.
         o imenovanju člana Europskoga gospodarskog i socijalnog odbora, kojeg je predložilo Veliko Vojvodstvo Luksemburg
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir prijedlog luksemburške vlade,
         uzimajući u obzir mišljenje Europske komisije,
         budući da:

                     (1)

                     Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

                     (2)

                     Mjesto člana Europskoga gospodarskog i socijalnog odbora postalo je slobodno istekom mandata g. Christophea HANSENA,

               DONIJELO JE OVU ODLUKU:

            Članak 1.
            Gđa Claudine OTTO, Conseiller en affaires européennes, avis et affaires juridiques à la Chambre de Commerce, imenuje se članicom Europskoga gospodarskog i socijalnog odbora do kraja tekućeg mandata koji istječe 20. rujna 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 6. studenoga 2018.

                  Za Vijeće

                  Predsjednik

               H. LÖGER

            (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

            (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Vijeća (EU) 2018/1714 od 6. studenoga 2018. o stajalištu koje treba zauzeti u ime Europske unije u okviru Zajedničkog odbora osnovanog Okvirnim sporazumom između Europske unije i njezinih država članica, s jedne strane, i Australije, s druge strane, u pogledu donošenja poslovnika Zajedničkog odbora i opisa poslova njegovih pododborâ i radnih skupina

text:
                  14.11.2018

                  HR

                  Službeni list Europske unije

                  L 286/22

         ODLUKA VIJEĆA (EU) 2018/1714
         od 6. studenoga 2018.
         o stajalištu koje treba zauzeti u ime Europske unije u okviru Zajedničkog odbora osnovanog Okvirnim sporazumom između Europske unije i njezinih država članica, s jedne strane, i Australije, s druge strane, u pogledu donošenja poslovnika Zajedničkog odbora i opisa poslova njegovih pododborâ i radnih skupina
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 212. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Okvirni sporazum između Europske unije i njezinih država članica, s jedne strane, i Australije, s druge strane (1) („Sporazum”) potpisan je u Manili 7. kolovoza 2017. i djelomično se privremeno primjenjuje od 4. listopada 2018.

                     (2)

                     Člankom 56. stavkom 1. Sporazuma osnovan je Zajednički odbor čije zadaće uključuju među ostalim promicanje učinkovite provedbe Sporazuma.

                     (3)

                     Člankom 56. stavkom 4. predviđa se da Zajednički odbor donosi svoj poslovnik i da može osnivati pododbore i radne skupine za rješavanje određenih pitanja.

                     (4)

                     Poslovnik Zajedničkog odbora te opis poslova njegovih pododborâ i radnih skupina trebalo bi donijeti što je prije moguće kako bi se osigurala učinkovita provedba Sporazuma.

                     (5)

                     Stajalište Unije u okviru Zajedničkog odbora u pogledu u pogledu donošenja poslovnika Zajedničkog odbora i opisa poslova njegovih pododborâ i radnih skupina trebalo bi se stoga temeljiti na priloženom nacrtima odluka Zajedničkog odbora,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na prvom sastanku Zajedničkog odbora osnovanog na temelju članka 56. Okvirnog sporazuma između Europske unije i njezinih država članica, s jedne strane, i Australije, s druge strane, u pogledu donošenja poslovnika Zajedničkog odbora i opisa poslova njegovih pododborâ i radnih skupina temelji se na nacrtima odluka Zajedničkog odbora priloženima ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 6. studenoga 2018.

                  Za Vijeće

                  Predsjednik

               H. LÖGER

            (1)  SL L 237, 15.9.2017, str. 7.

            NACRT
            ODLUKA br. …/2018 ZAJEDNIČKOG ODBORA EU-AUSTRALIJA
            od …
            o donošenju poslovnika Zajedničkog odbora
            ZAJEDNIČKI ODBOR EU-AUSTRALIJA,
            Uzimajući u obzir Okvirni sporazum između Europske unije i njezinih država članica, s jedne strane, i Australije, s druge strane (1) („Sporazum”) a posebno njegov članak 56.,
            budući da:

                        (1)

                        Dijelovi Sporazuma privremeno se primjenjuju od 4. listopada 2018.

                        (2)

                        U skladu s člankom 56. stavkom 1. Sporazuma, osnovan je Zajednički odbor koji čine predstavnici stranaka.

                        (3)

                        U skladu s člankom 56. stavkom 4. Sporazuma Zajednički odbor donosi svoj poslovnik,

                  DONIJELO JE OVU ODLUKU:

               Članak 1.
               Donosi se poslovnik Zajedničkog odbora kako je utvrđeno u Prilogu ovoj Odluci.

               Članak 2.
               Ova će Odluka stupiti na snagu na dan donošenja.

               Potpisano u …

                     Za Zajednički odbor EU-Australija

                     Supredsjednici

               (1)  SL L 237, 15.9.2017., str. 7.

            PRILOG
            POSLOVNIK ZAJEDNIČKOG ODBORA

               Članak 1.
               Zadaće i sastav

                  1.   Zajednički odbor obavljat će zadaće predviđene člankom 56. Sporazuma.

                  2.   Zajednički odbor bit će sastavljen od predstavnika stranaka na odgovarajućoj razini.

               Članak 2.
               Predsjednik
               Zajedničkim odborom supredsjedat će obje stranke.

               Članak 3.
               Sastanci

                  1.   Zajednički odbor sastajat će se u pravilu jednom godišnje, osim ako stranke odluče drukčije. Sastanke će sazivati supredsjednici, a održavat će se naizmjence u Bruxellesu i Canberri na datum utvrđen uzajamnom odlukom. Izvanredni sastanci Zajedničkog odbora mogu se održati na zahtjev bilo koje od stranaka ako stranke tako obostrano odluče.

                  2.   Zajednički odbor sastajat će se u pravilu na razini viših službenika, ali se može sastati i na ministarskoj razini.

               Članak 4.
               Javnost
               Sastanci Zajedničkog odbora neće biti javni, osim ako stranke odluče drukčije.

               Članak 5.
               Sudionici na sastancima

                  1.   Prije svakog sastanka Tajništvo će obavijestiti supredsjednike o predviđenom sastavu delegacije svake stranke.

                  2.   Ako je to primjerno, i uz suglasnost stranaka, stručnjacima ili predstavnicima drugih tijela može se uputiti poziv da prisustvuju sastancima Zajedničkog odbora kao promatrači ili kako bi pružili informacije o određenoj temi.

               Članak 6.
               Tajništvo
               Predstavnik Europske službe za vanjsko djelovanje i predstavnik Ministarstva vanjskih poslova i trgovine Australije djelovat će zajednički kao tajnici Zajedničkog odbora. Sva dolazna i odlazna komunikacija supredsjednikâ Zajedničkog odbora prosljeđivat će se tajnicima.

               Članak 7.
               Dnevni red sastanaka

                  1.   Supredsjednici će sastaviti privremeni dnevni red za svaki sastanak. On će se, zajedno sa svim relevantnim dokumentima, proslijediti drugoj stranci najkasnije petnaest dana prije sastanka.

                  2.   Na privremeni dnevni red uvrstit će se točke podnesene supredsjednicima najkasnije 21 dan prije sastanka.

                  3.   Zajednički odbor donijet će konačni dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako stranke tako obostrano odluče.

                  4.   U dogovoru sa strankama supredsjednici mogu prema potrebi skratiti rokove iz članka 7. stavaka 1. i 2.

               Članak 8.
               Zapisnik

                  1.   Tajnici će zajedno izraditi nacrt zapisnika svakog sastanka, u roku od 30 kalendarskih dana od završetka sastanka. Nacrt zapisnika temeljit će se na sažetku zaključaka Zajedničkog odbora koji donesu supredsjednici.

                  2.   Nacrt zapisnika stranke će odobriti u roku od 45 kalendarskih dana od završetka sastanka ili do datuma koji su odobrile obje stranke. Kad se postigne obostrana suglasnost o nacrtu zapisnika, supredsjednici i tajnici potpisat će dva primjerka izvornika. Svaka stranka dobit će jedan primjerak izvornika.

               Članak 9.
               Odluke i preporuke

                  1.   Zajednički odbor može donositi odluke ili preporuke konsenzusom stranaka, u skladu s člankom 56. stavkom 4. Sporazuma.

                  2.   Zajednički odbor može odlučiti o donošenju odluka ili preporuka u pisanom postupku. U takvim slučajevima stranke će obostrano odlučiti o tome koliko će postupak trajati. Ako do isteka trajanja ni jedna stranka ne izrazi protivljenje predloženoj odluci ili preporuci, supredsjednici će tu odluku ili preporuku proglasiti donesenom obostranom suglasnošću.

                  3.   Odluke i preporuke Zajedničkog odbora nazivat će se „Odluka” ili „Preporuka”, nakon čega slijedi serijski broj, datum donošenja i opis predmeta. U svakoj će se odluci navesti datum njezina stupanja na snagu.

                  4.   Odluke i preporuke koje donese Zajednički odbor sastavljat će se u dva primjerka koja potpisuju supredsjednici.

                  5.   Svaka stranka može odlučiti objaviti odluke i preporuke Zajedničkog odbora u svojim službenim publikacijama.

               Članak 10.
               Korespondencija

                  1.   Korespondencija naslovljena na Zajednički odbor dostavit će se tajniku stranke kojoj autor pripada, koji zatim obavješćuje drugog tajnika.

                  2.   Tajnici osigurat će da se korespondencija naslovljena na Zajednički odbor prosljeđuje supredsjednicima i da se, prema potrebi, prosljeđuje u skladu s člankom 11.

                  3.   Korespondenciju supredsjednikâ Zajedničkog odbora Tajništvo će dostaviti strankama i prema potrebi svim članovima u skladu s člankom 11.

                  4.   Korespondencija supredsjednikâ može se odvijati pisanim putem u bilo kojem obliku, uključujući elektroničku poštu.

               Članak 11.
               Dokumenti
               Kada se vijećanja Zajedničkog odbora temelje na dokumentima, takvi će se dokumenti numerirati te će ih tajnici uputiti sudionicima sastanaka.

               Članak 12.
               Troškovi

                  1.   Svaka će stranka snositi troškove nastale zbog sudjelovanja na sastancima Zajedničkog odbora u pogledu osoblja, putovanja i dnevnica kao i u pogledu poštanskih i telekomunikacijskih troškova.

                  2.   Troškove povezane s organizacijom sastanaka i umnožavanjem dokumenata snosit će stranka koja je domaćin sastanka.

               Članak 13.
               Izmjena poslovnika
               Stranke mogu obostrano odlučiti o izmjenama ovog poslovnika u skladu s člankom 9.

               Članak 14.
               Pododbori i radne skupine

                  1.   Zajednički odbor može odlučiti osnovati pododbore i radne skupine kako bi mu pomogli u izvršavanju zadaća.

                  2.   Zajednički odbor može odlučiti izmijeniti područje nadležnosti bilo kojeg pododbora ili radne skupine, ili ukinuti bilo koji osnovani pododbor ili radnu skupinu.

            NACRT
            ODLUKA br. …/2018 ZAJEDNIČKOG ODBORA EU-AUSTRALIJA
            od …
            o donošenju opisa poslova njegovih pododborâ i radnih skupina
            ZAJEDNIČKI ODBOR EU-AUSTRALIJA,
            uzimajući u obzir Okvirni sporazum između Europske unije i njezinih država članica, s jedne strane, i Australije, s druge strane (1) („Sporazum”), a posebno njegov članak 56., te članak 14. Poslovnika Zajedničkog odbora,
            budući da se člankom 14. stavkom 1. Poslovnika Zajedničkog odbora predviđa da Zajednički odbor može osnivati pododbore i radne skupine kako bi mu pomogli u obavljanju njegovih zadaća,
            DONIO JE OVU ODLUKU:

               Članak 1.
               Donosi se opis poslova pododborâ i radnih skupina Zajedničkog odbora kako je utvrđeno u Prilogu ovoj Odluci.

               Članak 2.
               Ova će Odluka stupiti na snagu na dan donošenja.

               Sastavljeno u …

                     Za Zajednički odbor EU-Australija

                     Supredsjednici

               (1)  SL L 237, 15.9.2017., str. 7.

            PRILOG
            OPIS POSLOVA PODODBORÂ I RADNIH SKUPINA ZAJEDNIČKOG ODBORA

               Članak 1.
               Pododbori i radne skupine mogu raspravljati o provedbi Sporazuma u područjima svoje nadležnosti. Oni također mogu raspravljati o predmetima ili određenim projektima povezanima s relevantnim područjem bilateralne suradnje.

               Članak 2.

                  1.   Pododbori i radne skupine djelovat će pod nadzorom Zajedničkog odbora. Izvješćivat će supredsjednike Zajedničkog odbora te im dostaviti svoje zapisnike i zaključke u roku od 30 kalendarskih dana od svakog sastanka.

                  2.   Pododbori i radne skupine neće imati ovlasti donošenja odluka, ali mogu Zajedničkom odboru dostaviti preporuke.

               Članak 3.

                  1.   Pododbori i radne skupine sastojat će se od predstavnika stranaka.

                  2.   Pododbori i radne skupine mogu na svoje sastanke pozivati stručnjake te saslušati njihovo mišljenje u vezi s pojedinim točkama na dnevnom redu.

               Članak 4.
               Pododborima i radnim skupinama supredsjedat će obje stranke.

               Članak 5.
               Predstavnici svake stranke zajednički će djelujovati kao tajnici pododborâ i radnih skupina.

               Članak 6.

                  1.   Pododbori i radne skupine sastajat će se kad god je to potrebno zbog okolnosti, na temelju pisanog zahtjeva bilo koje stranke. Svi će se sastanci održavati na mjestu i na datum o kojima se stranke zajednički dogovore.

                  2.   Kada jedna od stranaka zatraži sastanak pododbora ili radne skupine, tajnik druge stranke odgovorit će u roku od petnaest radnih dana nakon zaprimanja zahtjeva. U posebno hitnim slučajevima sastanci podoborâ i radnih skupina mogu se sazvati i u kraćem roku ako se stranke uzajamno usuglase.

                  3.   Sastanke pododbora i radnih skupina zajedno će sazivati oba tajnika.

               Članak 7.

                  1.   Bilo koja od stranaka može od supredsjednika zatražiti da stavi neku točku na dnevni red sastanka. Takvi će se zahtjevi podnositi tajnicima barem petnaest radnih dana, a prateća dokumentacija najmanje deset radnih dana, prije sastanka.

                  2.   Tajnici će strankama dostaviti prijedlog dnevnog reda najkasnije pet radnih dana prije sastanka. U iznimnim okolnostima stranke mogu obostrano odlučiti dodati točke na dnevni red u kratkom roku.

               Članak 8.
               Tajnici će zajednički sastaviti nacrt zapisnika sa svakog sastanka.

               Članak 9.
               Sastanci pododbora i radnih skupina neće biti javni, osim ako stranke odluče drukčije.


title: Odluka Vijeća (EU) 2018/1875 od 26. studenoga 2018. o stajalištu koje treba zauzeti, u ime Europske unije, u okviru Odbora tehničkih stručnjaka Međuvladine organizacije za međunarodni željeznički prijevoz (OTIF) u pogledu određenih izmjena Jedinstvenih tehničkih propisa – opće odredbe – podsustavi (UTP GEN-B) i Jedinstvenih tehničkih propisa – telematske aplikacije za teretni promet (UTP TAF)

text:
                  30.11.2018

                  HR

                  Službeni list Europske unije

                  L 306/50

         ODLUKA VIJEĆA (EU) 2018/1875
         od 26. studenoga 2018.
         o stajalištu koje treba zauzeti, u ime Europske unije, u okviru Odbora tehničkih stručnjaka Međuvladine organizacije za međunarodni željeznički prijevoz (OTIF) u pogledu određenih izmjena Jedinstvenih tehničkih propisa – opće odredbe – podsustavi (UTP GEN-B) i Jedinstvenih tehničkih propisa – telematske aplikacije za teretni promet (UTP TAF)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je pristupila Konvenciji o međunarodnom željezničkom prijevozu od 9. svibnja 1980., kako je izmijenjena Protokolom iz Vilniusa od 3. lipnja 1999. („Konvencija COTIF”), Odlukom Vijeća 2013/103/EU (1).

                     (2)

                     Sve države članice, uz iznimku Cipra i Malte, ugovorne su stranke Konvencije COTIF i primjenjuju Konvenciju COTIF.

                     (3)

                     Na temelju članka 8. Konvencije COTIF osnovan je Odbor tehničkih stručnjaka („CTE”) Međuvladine organizacije za međunarodni željeznički prijevoz. U skladu s člankom 20. stavkom 1. točkom (b) Konvencije COTIF i člancima 6. i 8.a Dodatka F (APTU) Konvenciji COTIF, CTE je nadležan za donošenje odluka o donošenju Jedinstvenih tehničkih propisa („UTP-ovi”) ili odredbe o izmjeni pojedinog UTP-a na temelju Dodatka F (APTU) i Dodatka G (ATMF) Konvenciji COTIF.

                     (4)

                     Nakon 11. sjednice održane 12. i 13. lipnja 2018. CTE je odlučio pisanim postupkom donijeti izmjene točaka 2.1., 2.2. i 2.3. UTP-a GEN-B kako bi se u definiciju građevinskih podsustava uključili željezničko-cestovni prijelazi i druge građevinske konstrukcije, poput mostova, kako je navedeno u privitku ovoj Odluci.

                     (5)

                     Cilj je tih izmjena uskladiti definiciju podsustava u UTP-u GEN-B s Unijinom definicijom podsustava navedenom u Prilogu II. Direktivi (EU) 2016/797 Europskog parlamenta i Vijeća (2) uvođenjem željezničko-cestovnih prijelaza i drugih građevinskih konstrukcija, poput mostova, u definiciju građevinskih podsustava.

                     (6)

                     Predložene izmjene u skladu su s pravom i strateškim ciljevima Unije jer doprinose usklađivanju zakonodavstva OTIF-a s odgovarajućim pravom Unije te bi ih stoga Unija trebala podržati.

                     (7)

                     Primjereno je utvrditi stajalište koje treba zauzeti u ime Unije u okviru CTE-a jer će izmjene točaka 2.1., 2.2. i 2.3. UTP-a GEN-B na temelju Dodatka F (APTU) Konvenciji COTIF biti obvezujuće za Uniju. Osim toga, primjereno je podržati sva usklađivanja UTP-a TAF s tehničkim specifikacijama za interoperabilnost u Uniji (TSI za TAF),

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Odbora tehničkih stručnjaka Konvencije o međunarodnom željezničkom prijevozu od 9. svibnja 1980. u pogledu izmjena točaka 2.1., 2.2. i 2.3. Jedinstvenih tehničkih propisa - opće odredbe - podsustavi (UTP GEN-B) i Jedinstvenih tehničkih propisa - telematske aplikacije za teretni promet (UTP TAF) navedeno je u privitku ovoj Odluci.

            Članak 2.
            Odluke CTE-a nakon donošenja objavljuju se u Službenom listu Europske unije, uz navođenje datuma njihova stupanja na snagu.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 26. studenoga 2018.

                  Za Vijeće

                  Predsjednica

               J. BOGNER-STRAUSS

            (1)  Odluka Vijeća 2013/103/EU od 16. lipnja 2011. o potpisivanju i sklapanju Sporazuma između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (SL L 51, 23.2.2013., str. 1.).

            (2)  Direktiva (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (SL L 138, 26.5.2016., str. 44.).

            PRIVITAK

               Predložene izmjene Odbora tehničkih stručnjaka OTIF-a za donošenje pisanim postupkom

                        1.

                        Glasanje za izmjene točaka 2.1, 2.2 i 2.3 Jedinstvenih tehničkih propisa GEN B u skladu s radnim dokumentom Odbora tehničkih stručnjaka (CTE) TECH-18010-CTE11-5 koje je predložio taj odbor i koje su navedene u nastavku:
                        „2.1   Građevinski podsustav
                        COTIF uključuje građevinski podsustav […] u mjeri u kojoj se odnosi na sučelja s vozilima. […]
                        2.2   Elektroenergetski podsustav
                        COTIF uključuje elektroenergetski sustav samo u mjeri u kojoj se odnosi na sučelja s vozilima. Stoga elektroenergetski podsustav uključuje samo nadzemne vodove (kontaktnu mrežu) i kvalitetu isporučene energije.
                        2.3   Pružni prometno-upravljački i signalno-sigurnosni podsustav
                        COTIF uključuje pružni prometno-upravljački i signalno-sigurnosni podsustav […] u mjeri u kojoj se odnosi na sučelja s vozilima.”

                        2.

                        Glasanje za izmjene Jedinstvenih tehničkih propisa TAF koje je predložio Odbor tehničkih stručnjaka, što uključuje ažuriranje popisa tehničkih dokumenata u Jedinstvenim tehničkim propisima TAF u skladu s odgovarajućim novim obnovljenim popisom (Dodatak I.) TSI-ja za TAF.


title: Odluka Vijeća (EU) 2018/1869 od 26. studenoga 2018. o potpisivanju, u ime Unije, Sporazuma između Europske unije i Savezne Republike Brazila o izmjeni Sporazuma između Europske unije i Savezne Republike Brazila o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak

text:
                  30.11.2018

                  HR

                  Službeni list Europske unije

                  L 306/1

         ODLUKA VIJEĆA (EU) 2018/1869
         od 26. studenoga 2018.
         o potpisivanju, u ime Unije, Sporazuma između Europske unije i Savezne Republike Brazila o izmjeni Sporazuma između Europske unije i Savezne Republike Brazila o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Uredbom (EU) br. 610/2013 Europskog parlamenta i Vijeća (1) uvedene su horizontalne izmjene pravne stečevine Unije u pogledu viza i granica te je kratkotrajni boravak definiran kao boravak od najviše 90 dana u bilo kojem razdoblju od 180 dana.

                     (2)

                     Potrebno je tu novu definiciju uvrstiti u Sporazum između Europske unije i Savezne Republike Brazila o o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak (2) kako bi se uskladio režim Unije u pogledu kratkotrajnog boravka.

                     (3)

                     Vijeće je 9. listopada 2014. ovlastilo Komisiju da otvori pregovore sa Saveznom Republikom Brazilom o Sporazumu između Europske unije i Savezne Republike Brazila o izmjeni Sporazuma između Europske unije i Savezne Republike Brazila o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak („Sporazum”). Pregovori o Sporazumu uspješno su zaključeni njegovim parafiranjem 31. listopada 2017.

                     (4)

                     Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (5)

                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (6)

                     Sporazum bi trebalo potpisati, a tekst izjave priložene ovoj Odluci kao i tekst zajedničkih izjava koje se nalaze u privitku Sporazumu trebalo bi odobriti u ime Unije,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije, Sporazuma između Europske unije i Savezne Republike Brazila o izmjeni Sporazuma između Europske unije i Savezne Republike Brazila o izuzimanju nositelja diplomatskih, servisnih ili službenih putovnica od obveze posjedovanja vize za kratkotrajni boravak, podložno sklapanju navedenog Sporazuma (5).

            Članak 2.
            Tekst izjave priložene ovoj Odluci i tekst zajedničkih izjava koje se nalaze u privitku Sporazumu odobrava se u ime Unije.

            Članak 3.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 26. studenoga 2018.

                  Za Vijeće

                  Predsjednica

               J. BOGNER-STRAUSS

            (1)  Uredba (EU) br. 610/2013 Europskog parlamenta i Vijeća od 26. lipnja 2013. o izmjeni Uredbe (EZ) br. 562/2006 Europskog parlamenta i Vijeća o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama), Konvencije o provedbi Schengenskog sporazuma, uredaba Vijeća (EZ) br. 1683/95 i (EZ) br. 539/2001 i uredaba (EZ) br. 767/2008 i (EZ) br. 810/2009 Europskog parlamenta i Vijeća (SL L 182, 29.6.2013., str. 1.).

            (2)  SL L 66, 12.3.2011., str. 2.

            (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

            (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

            (5)  Tekst Sporazuma objavit će se zajedno s odlukom o njegovu sklapanju.

            PRILOG

               Izjava Unije o stupanju na snagu Uredbe (EU) 2017/2226 o uspostavi sustava ulaska/izlaska (EES) i državama članicama koje u cijelosti primjenjuju Schengensku pravnu stečevinu

            Uredba (EU) 2017/2226 Europskog parlamenta i Vijeća od 30. studenoga 2017. o uspostavi sustava ulaska/izlaska (EES) za registraciju podataka o ulasku i izlasku te podataka o odbijanju ulaska za državljane trećih zemalja koji prelaze vanjske granice država članica i određivanju uvjeta za pristup EES-u za potrebe izvršavanja zakonodavstva te o izmjeni Konvencije o provedbi Schengenskog sporazuma i uredbi (EZ) br. 767/2008 i (EU) br. 1077/2011 stupila je na snagu 29. prosinca 2017.
            Stoga će se od datuma početka primjene Uredbe (EU) 2017/2226 (1) za potrebe Sporazuma državama članicama koje u cijelosti primjenjuju schengensku pravnu stečevinu smatrati države članice koje na vanjskim granicama upotrebljavaju sustav ulaska/izlaska. Razdoblje od najviše 90 dana u bilo kojem razdoblju od 180 dana izračunavat će se uzimajući u obzir razdoblje boravka u svim državama članicama koje na vanjskim granicama upotrebljavaju sustav ulaska/izlaska.

               (1)  O datumu početka primjene odlučit će Komisija u skladu s člankom 73. Uredbe (EU) 2017/2226.


Odluka Komisije od 03/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9025 - PIZZA HUT INTERNATIONAL, LLC / TELEPIZZA GROUP, S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (ZVSP) 2018/2008 od 17. prosinca 2018. o izmjeni i produljenju Odluke 2014/219/ZVSP o misiji ZSOP-a Europske unije u Maliju (EUCAP Sahel Mali)

text:
                  18.12.2018

                  HR

                  Službeni list Europske unije

                  L 322/24

         ODLUKA VIJEĆA (ZVSP) 2018/2008
         od 17. prosinca 2018.
         o izmjeni i produljenju Odluke 2014/219/ZVSP o misiji ZSOP-a Europske unije u Maliju (EUCAP Sahel Mali)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. travnja 2014. donijelo Odluku 2014/219/ZVSP (1) o misiji ZSOP-a Europske unije u Maliju (EUCAP Sahel Mali).

                     (2)

                     Vijeće je Odlukom (ZVSP) 2017/50 (2) između ostalog produljilo mandat misije do 14. siječnja 2019., a Odlukom (ZVSP) 2017/2264 (3) osiguralo joj je financijski referentni iznos do istoga datuma.

                     (3)

                     Dok se čeka da Vijeće odobri planske dokumente o regionalizaciji u Sahelu i donese odluku kojom bi se Odluka 2014/219/ZVSP izmijenila u skladu s time, tu bi Odluku trebalo produljiti do 28. veljače 2019.

                     (4)

                     Financijski referentni iznos stoga bi trebalo produljiti do 28. veljače 2019.

                     (5)

                     Odluku 2014/219/ZVSP trebalo bi na odgovarajući način izmijeniti.

                     (6)

                     Misija EUCAP Sahel Mali provodit će se u kontekstu stanja koje se može pogoršati i koje bi moglo ugroziti ostvarenje ciljeva vanjskog djelovanja Unije kako su navedeni u članku 21. Ugovora o Europskoj uniji,

               DONIJELO JE OVU ODLUKU:

            Članak 1.
            Odluka 2014/219/ZVSP mijenja se kako slijedi:

                        1.

                        U članku 14. stavku 1. posljednji odlomak zamjenjuje se sljedećim:
                        „Financijski referentni iznos namijenjen pokrivanju izdataka povezanih s misijom EUCAP Sahel Mali u razdoblju od 15. siječnja 2018. do 28. veljače 2019. iznosi 28 450 000 EUR.”.

                        2.

                        U članku 18., druga rečenica zamjenjuje se sljedećim:
                        „Primjenjuje se do 28. veljače 2019.”.

            Članak 2.
            Ova Odluka stupa na snagu na dan donošenja.
            Primjenjuje se od 15. siječnja 2019.

            Sastavljeno u Bruxellesu 17. prosinca 2018.

                  Za Vijeće

                  Predsjednica

               E. KÖSTINGER

            (1)  Odluka Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (SL L 113, 16.4.2014., str. 21.).

            (2)  Odluka Vijeća (ZVSP) 2017/50 od 11. siječnja 2017. o izmjeni Odluke 2014/219/ZVSP o misiji ZSOP-a Europske unije u Maliju (EUCAP Sahel Mali) (SL L 7, 12.1.2017., str. 18.).

            (3)  Odluka Vijeća (ZVSP) 2017/2264 od 7. prosinca 2017. o izmjeni Odluke 2014/219/ZVSP o misiji ZSOP-a Europske unije u Maliju (EUCAP Sahel Mali) (SL L 324, 8.12.2017., str. 52.).


title: Odluka (EU) 2018/2049 Europske središnje banke od 12. prosinca 2018. o odobrenju količine izdavanja kovanica u 2019. (ESB/2018/35)

text:
                  21.12.2018

                  HR

                  Službeni list Europske unije

                  L 327/87

         ODLUKA (EU) 2018/2049 EUROPSKE SREDIŠNJE BANKE
         od 12. prosinca 2018.
         o odobrenju količine izdavanja kovanica u 2019. (ESB/2018/35)
         IZVRŠNI ODBOR EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno njegov članak 128. stavak 2.,
         uzimajući u obzir Odluku ESB/2015/2332 Europske središnje banke od 4. prosinca 2015. o postupovnom okviru za odobravanje količine izdanja eurokovanica (ESB/2015/43) (1), a posebno njezin članak 2. stavak 9.,
         budući da:

                     (1)

                     Od 1. siječnja 1999. Europska središnja banka (ESB) ima isključivo pravo odobriti količine kovanica koje izdaju države članice čija je valuta euro.

                     (2)

                     Devetnaest država članica čija je valuta euro podnijele su ESB-u svoje zahtjeve za odobrenje količine kovanica koje će se izdati u 2019., dopunjene napomenama za pojašnjenje metodologije predviđanja. Neke od ovih država članica su također dostavile dodatne informacije koje se odnose na optjecajne kovanice, ako su te informacije raspoložive i ako ih dotične države članice smatraju važnim kako bi potkrijepile zahtjev za odobrenje.

                     (3)

                     Budući da pravo država članica da izdaju eurokovanice ovisi o odobrenju ESB-a o količini izdanja, države članice ne smiju premašiti količine koje je odobrio ESB bez prethodnog odobrenja ESB-a.

                     (4)

                     U skladu s člankom 2. stavkom 9. Odluke (EU) 2015/2332 (ESB/2015/43), ovlast za donošenje odluka o zahtjevima za godišnje odobrenje o godišnjoj količini izdanja kovanica koje podnose države članice čija je valuta euro delegira se Izvršnom odboru u slučaju kad nije potrebno izmijeniti traženu količinu izdanja kovanica.

               DONIO JE OVU ODLUKU:

            Članak 1.
            Odobrenje količine eurokovanica koja će se izdati 2019.
            ESB ovime odobrava količinu eurokovanica koju će izdati države članice čija je valuta euro u 2019. kako je navedeno u sljedećoj tablici:

                        Količina eurokovanica odobrena za izdanje u 2019.

                        Optjecajne kovanice

                        Numizmatičke kovanice
                        (nisu namijenjene za optjecaj)

                        Količina izdanja kovanica

                        (u milijunima EUR)

                        (u milijunima EUR)

                        (u milijunima EUR)

                        Belgija

                        46,0

                        1,0

                        47,0

                        Njemačka

                        401,0

                        231,0

                        632,0

                        Estonija

                        10,2

                        0,3

                        10,5

                        Irska

                        11,0

                        0,5

                        11,5

                        Grčka

                        110,9

                        0,6

                        111,5

                        Španjolska

                        357,2

                        30,0

                        387,2

                        Francuska

                        235,8

                        50,1

                        285,9

                        Italija

                        204,2

                        2,1

                        206,3

                        Cipar

                        13,5

                        0,1

                        13,6

                        Latvija

                        15,7

                        0,2

                        15,9

                        Litva

                        22,0

                        0,7

                        22,7

                        Luksemburg

                        12,4

                        0,2

                        12,6

                        Malta

                        9,0

                        0,2

                        9,2

                        Nizozemska

                        25,0

                        3,0

                        28,0

                        Austrija

                        73,2

                        153,4

                        226,6

                        Portugal

                        43,1

                        2,5

                        45,6

                        Slovenija

                        22,0

                        1,5

                        23,5

                        Slovačka

                        17,0

                        1,2

                        18,2

                        Finska

                        15,0

                        10,0

                        25,0

                           Ukupno

                           1 644,2

                           488,6

                           2 132,8

            Članak 2.
            Stupanje na snagu
            Ova Odluka stupa na snagu na dan kada su o njoj obaviješteni adresati.

            Članak 3.
            Adresati
            Ova je Odluka upućena državama članicama čija je valuta euro.

            Sastavljeno u Frankfurtu na Majni 12. prosinca 2018.

                  Predsjednik ESB-a

               Mario DRAGHI

            (1)  SL L 328, 12.12.2015., str. 123.


title: Odluka Vijeća od 17. prosinca 2018. o imenovanju triju članova Upravnog odbora Europskog centra za razvoj strukovnog osposobljavanja za Bugarsku, Hrvatsku i Italiju

text:
                  21.12.2018

                  HR

                  Službeni list Europske unije

                  C 460/9

         ODLUKA VIJEĆA
         od 17. prosinca 2018.
         o imenovanju triju članova Upravnog odbora Europskog centra za razvoj strukovnog osposobljavanja za Bugarsku, Hrvatsku i Italiju
         (2018/C 460/08)
         VIJEĆE EUROPSKE UNIJE,
         uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (1), a posebno njezin članak 4.,
         uzimajući u obzir popise kandidata koje je u pogledu predstavnika organizacija poslodavaca Vijeću podnijela Komisija,
         budući da:

                     (1)

                     Odlukom od 16. srpnja 2018. (2) i njezinim ispravkom (3) Vijeće je imenovalo članove Upravnog odbora Europskog centra za razvoj strukovnog osposobljavanja za razdoblje od 18. rujna 2018. do 17. rujna 2021.

                     (2)

                     Komisija je predložila tri kandidata u pogledu predstavnika organizacija poslodavaca,

               DONIJELO JE OVU ODLUKU:

            Članak 1.
            Sljedeće tri osobe imenuju se članovima Upravnog odbora Europskog centra za razvoj strukovnog osposobljavanja za razdoblje koje istječe 17. rujna 2021.:
            PREDSTAVNICI ORGANIZACIJA POSLODAVACA:

                        Bugarska

                        gđa Daniela SIMIDCHIEVA

                        Hrvatska

                        gđa Jasminka MARTINOVIĆ

                        Italija

                        g. Alfonso BALSAMO

            Članak 2.
            Članove koji još nisu predloženi Vijeće imenuje kasnije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 17. prosinca 2018.

                  Za Vijeće

                  Predsjednica

               E. KÖSTINGER

            (1)  SL L 39, 13.2.1975., str. 1.

            (2)  Odluka Vijeća od 16. srpnja 2018. o novom sastavu Upravnog odbora Europskog centra za razvoj strukovnog osposobljavanja (2018/C 253/03) (SL C 253, 19.7.2018., str. 9.).

            (3)  Ispravak Odluke Vijeća od 16. srpnja 2018. o novom sastavu Upravnog odbora Europskog centra za razvoj strukovnog osposobljavanja (SL C 325, 14.9.2018., str. 20.).


               21.12.2018

               HR

               Službeni list Europske unije

               C 463/89

      P8_TA(2018)0030
      Revizija Okvirnog sporazuma o odnosima između Europskog parlamenta i Europske komisije
      Odluka Europskog parlamenta od 7. veljače 2018. o reviziji Okvirnog sporazuma o odnosima između Europskog parlamenta i Europske komisije (2017/2233(ACI))
      (2018/C 463/21)

         Europski parlament,

                  —

                  uzimajući u obzir odluku Konferencije predsjednika od 5. listopada 2017.,

                  —

                  uzimajući u obzir razmjenu pisama između svojeg predsjednika i predsjednika Komisije, osobito pismo predsjednika Komisije od 2. listopada 2017. koji se slaže s nacrtima prijedloga koje je predsjednik Parlamenta iznio 7. rujna 2017.,

                  —

                  uzimajući u obzir Okvirni sporazum o odnosima između Europskog parlamenta i Europske komisije (1) i nacrte njegovih izmjena,

                  —

                  uzimajući u obzir članak 10. stavke 1. i 4. te članak 17. stavke 3. i 7. Ugovora o Europskoj uniji (UEU) i članak 245. Ugovora o funkcioniranju Europske unije (UFEU),

                  —

                  uzimajući u obzir članak 41. Povelje Europske unije o temeljnim pravima,

                  —

                  uzimajući u obzir članak 295. UFEU-a,

                  —

                  uzimajući u obzir Program rada Komisije za 2017. (2),

                  —

                  uzimajući u obzir svoju Rezoluciju od 11. studenoga 2015. o reformi izbornog zakona Europske unije (3),

                  —

                  uzimajući u obzir svoju Rezoluciju od 1. prosinca 2016. o financijskim interesima povjerenika – smjernice (4),

                  —

                  uzimajući u obzir svoju Rezoluciju od 16. veljače 2017. o poboljšanju funkcioniranja Europske unije korištenjem potencijala Ugovora iz Lisabona (5),

                  —

                  uzimajući u obzir svoju Rezoluciju od 14. rujna 2017. o transparentnosti, odgovornosti i integritetu u institucijama EU-a (6),

                  —

                  uzimajući u obzir Nacrt odluke Komisije od 12. rujna 2017. o Kodeksu ponašanja za članove Europske komisije, osobito njegov članak 10. o sudjelovanju u europskoj politici tijekom mandata,

                  —

                  uzimajući u obzir ažuriranu studiju Glavne uprave za unutarnju politiku naslovljenu „Kodeks ponašanja za povjerenike – poboljšanje djelotvornosti i učinkovitosti”,

                  —

                  uzimajući u obzir članak 140. stavak 1. Poslovnika,

                  —

                  uzimajući u obzir izvješće Odbora za ustavna pitanja (A8-0006/2018),

                  A.

                  budući da se u članku 10. stavku 1. UEU-a navodi da se funkcioniranje Unije temelji na predstavničkoj demokraciji i budući da Komisija kao izvršna institucija Unije ima odlučujuću ulogu u funkcioniranju Unije;

                  B.

                  budući da se člankom 10. stavkom 3. i člankom 11. UEU-a građanima Unije dodjeljuje pravo sudjelovanja u demokratskom životu Unije;

                  C.

                  budući da članak 14. stavak 3. UEU-a kaže da je u obavljanju svojih zaduženja Komisija u potpunosti neovisna, da se članovi Komisije biraju na temelju njihove opće sposobnosti i europskog opredjeljenja iz redova osoba čija je neovisnost neupitna te da ne traže i ne primaju naputke od bilo koje vlade ili koje druge institucije, tijela, ureda ili subjekta;

                  D.

                  budući da je cilj nacrta izmjena primjenjivati demokratska načela pri izboru predsjednika Komisije u skladu s člankom 17. stavkom 7. UEU-a;

                  E.

                  budući da se nacrtom izmjena članovima Komisije omogućuje da se kandidiraju na europskim izborima bez podnošenja ostavke;

                  F.

                  budući da je uobičajena praksa u državama članicama za članove vlade da se kandidiraju na nacionalnim parlamentarnim izborima, a da pritom ne moraju podnijeti ostavku;

                  G.

                  budući da se nacrtom izmjena omogućuje i da europske političke stranke imenuju članove Komisije kao vodeće kandidate („Spitzenkandidaten”) za funkciju predsjednika Komisije;

                  H.

                  budući da je Parlament već iskazao podršku postupku vodećih kandidata, kao što je jasno određeno Ugovorom, u svojem prijedlogu revizije Akta o izboru članova Europskog parlamenta neposrednim općim izborima (7);

                  I.

                  budući da u skladu s člankom 10. stavkom 4. UEU-a političke stranke na europskoj razini doprinose oblikovanju europske političke svijesti, budući da se člankom 10. stavkom 3. i člankom 11. stavkom 1. dodaju i građani te udruženja;

                  J.

                  budući da se u nacrtu izmjena predviđaju i potrebne zaštitne mjere za zaštitu transparentnosti, nepristranosti, povjerljivosti i kolegijalnosti, što se sve i dalje primjenjuje na članove Komisije koji sudjeluju u izbornim kampanjama;

                  K.

                  budući da se nacrtom izmjena predsjednik Komisije obvezuje da će Parlament obavještavati o mjerama poduzetim kako bi se osiguralo poštovanje načela neovisnosti, integriteta i povjerljivosti iz članka 245. UFEU-a i iz Kodeksa ponašanja za članove Europske komisije kad se u izbornim kampanjama natječu na izborima za Europski parlament;

                  L.

                  budući da se u nacrtu izmjena navodi da članovi Komisije ne smiju koristiti ljudske ni materijalne resurse Komisije za aktivnosti povezane s izbornom kampanjom;

                  1.

                  podsjeća na to da će predsjednika Komisije izabrati Europski parlament na prijedlog Europskog vijeća, uzimajući u obzir izbore za Europski parlament i nakon održavanja odgovarajućih savjetovanja te da će stoga, kao što je već bio slučaj 2014., europske političke stranke predložiti vodeće kandidate („Spitzenkandidaten”) kako bi se europskim građanima pružila mogućnost da na izborima za Europski parlament među njima izaberu predsjednika Komisije;

                  2.

                  podsjeća da postupak odabira vodećih kandidata odražava međuinstitucijsku ravnotežu između Parlamenta i Europskog vijeća kako je predviđeno Ugovorima; nadalje naglašava da je ovaj daljnji korak u jačanju parlamentarne dimenzije Unije načelo koje se ne može ukinuti;

                  3.

                  naglašava da bi Europsko vijeće, kad ne bi poštovalo postupak odabira vodećih kandidata, također riskiralo da Parlamentu predloži kandidata za predsjednika Komisije koji ne bi imao dovoljnu parlamentarnu većinu;

                  4.

                  upozorava da će Europski parlament biti spreman odbiti bilo kojeg kandidata u postupku imenovanja za mjesto predsjednika Komisije koji nije bio imenovan kao vodeći kandidat uoči europskih izbora;

                  5.

                  smatra da postupak odabira vodećih kandidata također predstavlja doprinos transparentnosti, jer su kandidati za mjesto predsjednika Komisije obznanjeni prije europskih izbora, a ne nakon njih, kao što je prije bio slučaj;

                  6.

                  naglašava da se postupkom odabira vodećih kandidata potiče politička osviještenost europskih građana uoči izbora za Europski parlament te jača politička legitimnost Parlamenta i Komisije izravnijim povezivanjem izbora za te institucije s odabirom glasača; prepoznaje stoga važnu dodanu vrijednost načela vodećih kandidata u cilju jačanja političke naravi Komisije;

                  7.

                  smatra da bi se nominiranjem više zastupnika u Europskom parlamentu za mjesta članova Komisije dodatno ojačao politički legitimitet Komisije;

                  8.

                  podsjeća da su uoči europskih izbora 2014. sve veće europske političke stranke prigrlile postupak odabira vodećih kandidata navodeći ime svojeg kandidata za predsjednika Komisije i da su održane javne rasprave među kandidatima, čime je nastala ustavna i politička praksa koja odražava međuinstitucijsku ravnotežu predviđenu u Ugovorima;

                  9.

                  smatra da se 2014. postupak odabira vodećih kandidata pokazao uspješnim te naglašava da će europski izbori 2019. biti prilika da se učvrsti primjena tog postupka;

                  10.

                  potiče europske političke stranke da imenuju svoje vodeće kandidate u otvorenom, transparentnom i demokratskom natjecanju;

                  11.

                  smatra da je nacrt izmjena u skladu s člankom 10. stavkom 1. i člankom 17. stavkom 7. UEU-a te ga pozdravlja kao poboljšanje kojim se konsolidira proces demokratskog izbora predsjednika Europske komisije;

                  12.

                  prima na znanje stupanje na snagu revidiranog Kodeksa ponašanja za članove Europske komisije, čiji je cilj pojasniti obveze koje važe za članove Komisije tijekom radnog vremena i izvan njega; podsjeća na mišljenja koja je već iznio Europski parlament, među ostalim u pogledu razdoblja mirovanja koje se primjenjuje na bivše članove Komisije nakon prestanka obnašanja dužnosti, transparentnosti, imenovanja neovisnog etičkog odbora i sudjelovanja u izbornim kampanjama;

                  13.

                  smatra važnim dati, u Kodeksu ponašanja za članove Komisije, stroge standarde transparentnosti i nepristranosti te zaštitne mjere radi izbjegavanja mogućih sukoba interesa članova Komisije koji sudjeluju u izbornoj kampanji;

                  14.

                  posebno podsjeća na svoj zahtjev za trogodišnje „razdoblja mirovanja” koje se primjenjuje na bivše članove Komisije nakon prestanka obnašanja dužnosti;

                  15.

                  odobrava izmjene Okvirnog sporazuma o odnosima između Europskog parlamenta i Europske komisije koje su priložene ovoj Odluci,

                  16.

                  nalaže svojem predsjedniku da potpiše ove izmjene zajedno s predsjednikom Komisije te da ih da na objavu u Službenom listu Europske unije;

                  17.

                  nalaže svom predsjedniku da ovu odluku i njezin prilog proslijedi Komisiji i, radi obavijesti, Vijeću i parlamentima država članica.

         (1)  SL L 304, 20.11.2010., str. 47.

         (2)  Komunikacija Komisije od 25. listopada 2016. naslovljena „Program rada Komisije za 2017. – Izgradnja Europe koja štiti, osnažuje i brani” (COM(2016)0710).

         (3)  SL C 366, 27.10.2017., str. 7.

         (4)  Usvojeni tekstovi, P8_TA(2016)0477.

         (5)  Usvojeni tekstovi, P8_TA(2017)0049.

         (6)  Usvojeni tekstovi, P8_TA(2017)0358.

         (7)  Akt o izboru članova Europskog parlamenta neposrednim općim izborima koji je priložen Odluci Vijeća 76/787/EZUČ, EEZ, Euratom (SL L 278, 8.10.1976., str. 1.), kako je izmijenjena Odlukom Vijeća 93/81/Euratom, EZUČ, EEC (SL L 33, 9.2.1993., str. 15.) i Odlukom Vijeća 2002/772/EZ, Euratom (SL L 283, 21.10.2002., str. 1.).

            PRILOG

            Sporazum između Europskog parlamenta i Europske komisije o izmjeni točke 4. Okvirnog sporazuma o odnosima između Europskog parlamenta i Europske komisije

            (Tekst ovog priloga nije naveden ovdje budući da odgovara sporazumu objavljenom u SL L 45 od 17. veljače 2018., str. 46.)


               21.12.2018

               HR

               Službeni list Europske unije

               C 463/73

      P8_TA(2018)0022
      Osnivanje Posebnog odbora za postupak odobravanja pesticida u Uniji
      Odluka Europskog parlamenta od 6. veljače 2018. o osnivanju, nadležnostima, brojčanom sastavu i trajanju mandata posebnog odbora za postupak Unije za odobravanje pesticida (2018/2534(RSO))
      (2018/C 463/16)

         Europski parlament,

                  —

                  uzimajući u obzir prijedlog odluke Konferencije predsjednika,

                  —

                  uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1),

                  —

                  uzimajući u obzir Uredbu Komisije (EU) br. 546/2011 od 10. lipnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu jedinstvenih načela za ocjenjivanje i odobravanje sredstava za zaštitu bilja (2),

                  —

                  uzimajući u obzir Provedbenu uredbu Komisije (EU) 2016/1056 оd 29. lipnja 2016. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivne tvari glifosat (3) i Provedbenu uredbu Komisije (EU) 2016/1313 оd 1. kolovoza 2016. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari glifosat (4),

                  —

                  uzimajući u obzir Provedbenu uredbu Komisije (EU) 2017/2324 оd 12. prosinca 2017. o produljenju odobrenja aktivne tvari glifosat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (5),

                  —

                  uzimajući u obzir rezolucije Europskog parlamenta od 13. travnja 2016. (6) i 24. listopada 2017. (7) o nacrtu provedbene uredbe Komisije o produljenju odobrenja aktivne tvari glifosata u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi (EU) br. 540/2011,

                  —

                  uzimajući u obzir odluku Europskog ombudsmana od 18. veljače 2016. u predmetu 12/2013/MDC o praksama Komisije u pogledu odobravanja i stavljanja na tržište sredstava za zaštitu bilja (pesticida),

                  —

                  uzimajući u obzir Uredbu (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (8),

                  —

                  uzimajući u obzir presudu Suda Europske unije od 23. studenog 2016. u predmetu C-442/14 Bayer CropScience SA-NV, Stichting De Bijenstichting protiv College voor de toelating van gewasbeschermingsmiddelen en biociden,

                  —

                  uzimajući u obzir članak 197. Poslovnika,

                  A.

                  budući da postoji zabrinutost zbog ocjene sigurnosti glifosata, posebno u vezi s njezinom neovisnošću, objektivnosti i transparentnošću te o tome jesu li kriteriji za razvrstavanje iz Uredbe (EZ) br. 1272/2008 Europskog parlamenta i Vijeća (9) ispravno primijenjeni i jesu li se relevantne smjernice koristile ispravno;

                  B.

                  budući da postoji zabrinutost u vezi s time je li Komisija primijenila mjerila za odobravanje i načela predostrožnosti utvrđena u Uredbi (EZ) br. 1107/2009 pri tehničkom produženju odobrenja uporabe glifosata 2016. godine, donošenju Provedbene Uredbe (EU) 2016/1313 i pri donošenju Provedbene Uredbe (EU) 2017/2324;

                  1.

                  odlučuje osnovati posebni odbor za postupak Unije u pogledu odobravanja pesticida, sa sljedećim strogo definiranim odgovornostima:

                              (a)

                              analiza i ocjena postupka za odobravanje pesticida u Uniji, uključujući metodologiju koja se rabi i njezinu znanstvenu kvalitetu, neovisnost postupka o sektoru te transparentnost procesa donošenja odluka i njegovih rezultata;

                              (b)

                              analiza i ocjena, primjenom pristupa utemeljenog na dokazima, potencijalnih propusta nadležnih agencija EU-a u znanstvenom ocjenjivanju odobrenja ili produljenja odobrenja aktivnih tvari kao što su glifosat kao i usklađenosti agencija EU-a s odgovarajućim pravilima, smjernicama i kodeksima ponašanja Unije koji su na snazi;

                              (c)

                              analiza i ocjena prvenstveno usmjerena na utvrđivanje činjenice je li Komisija postupila u skladu s odredbama Uredbe (EZ) br. 1107/2009 pri donošenju odluka o uvjetima odobrenja glifosata i produljenju odobrenja glifosata;

                              (d)

                              analiza i ocjena mogućih sukoba interesa na svim razinama postupka odobravanja, između ostalog, i na razini nacionalnih tijela države članice izvjestiteljice zadužene za sastavljanje izvještaja o procjeni u skladu s Uredbom (EZ) br. 1107/2009;

                              (e)

                              analiza i ocjena s ciljem utvrđivanja raspolažu li agencije EU-a odgovorne za ocjenjivanje i razvrstavanje aktivnih tvari dovoljnim brojem zaposlenih i dostatnim sredstvima za ispunjavanje obveza; analiza i ocjena mogućnosti za naručivanje i/ili provođenje nezavisnog istraživanja i testiranja te njihovo financiranje;

                              (f)

                              davanje svih preporuka koje smatra nužnima u vezi s postupkom Unije za odobravanje pesticida kako bi se postigla visoka razina zaštite zdravlja ljudi, životinja i okoliša; organizacija posjeta u tom cilju kao i saslušanja s institucijama i nadležnim agencijama EU-a, kao i međunarodnim i nacionalnim institucijama, nevladinim organizacijama i privatnim tijelima;

                  2.

                  naglašava da se sve preporuke posebnog odbora moraju proslijediti nadležnim stalnim odborima Parlamenta, te se, ako je to potrebno, u skladu s njima mora i djelovati;

                  3.

                  odlučuje da ovlasti i dostupni resursi stalnih odbora Parlamenta nadležnih za pitanja koja se odnose na usvajanje, praćenje i provedbu zakonodavstva EU-a u pogledu nadležnosti posebnog odbora moraju ostati nepromijenjeni;

                  4.

                  odlučuje da svaki put kada rad posebnog odbora obuhvaća saslušanje u vezi s dokazima povjerljive prirode, svjedočenja koja uključuju osobne podatke ili obuhvaća razmjenu gledišta ili saslušanja nadležnih tijela o povjerljivim informacijama, uključujući znanstvene studije ili njihove dijelove kojima je odobren status povjerljivosti u skladu s člankom 63. Uredbe (EZ) br. 1107/2009, sjednice tog odbora moraju biti zatvorene za javnost; nadalje odlučuje da svjedoci i stručnjaci imaju pravo na davanje izjava ili svjedočenje iza zatvorenih vrata;

                  5.

                  odlučuje da se popisi osoba pozvanih na javne sjednice, popis nazočnih te zapisnik s tih sjednica javno objavljuju;

                  6.

                  odlučuje da se povjerljivi dokumenti koje posebni odbor zaprimi ocjenjuju u skladu s postupkom iz članka 210.a Poslovnika Parlamenta; nadalje, odlučuje da se takve informacije upotrebljavaju isključivo za potrebe sastavljanja konačnog izvješća posebnog odbora;

                  7.

                  odlučuje da posebni odbor broji 30 članova u skladu s člankom 199. stavkom 1. svog Poslovnika;

                  8.

                  odlučuje da mandat posebnog odbora traje devet mjeseci, osim ako Parlament ne produži navedeno razdoblje prije njegova isteka, te da mu mandat počinje teći od datuma konstituirajuće sjednice; odlučuje da posebni odbor Parlamentu mora predstaviti konačno izvješće koje sadrži činjenične nalaze i preporuke o mjerama i inicijativama koje treba poduzeti.

         (1)  SL L 309, 24.11.2009., str. 1.

         (2)  SL L 155, 11.6.2011., str. 127.

         (3)  SL L 173, 30.6.2016., str. 52.

         (4)  SL L 208, 2.8.2016., str. 1.

         (5)  SL L 333, 15.12.2017., str. 10.

         (6)  Usvojeni tekstovi, P8_TA(2016)0119.

         (7)  Usvojeni tekstovi: P8_TA(2017)0395.

         (8)  SL L 55, 28.2.2011., str. 13.

         (9)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i 1999/45/EZ, te o izmjeni Uredbe (EZ) br. 1907/2006 (SL L 353, 31.12.2008., str. 1.).


               21.12.2018

               HR

               Službeni list Europske unije

               C 463/82

      P8_TA(2018)0028
      Neulaganje prigovora na delegirani akt: datum primjene dviju delegiranih uredbi
      Odluka Europskog parlamenta o neulaganju prigovora na Delegiranu uredbu Komisije od 20. prosinca 2017. o izmjeni Delegirane uredbe (EU) 2017/2358 i Delegirane uredbe (EU) 2017/2359 u pogledu njihovih datuma primjene (C(2017)08681 – 2017/3032(DEA))
      (2018/C 463/19)

         Europski parlament,

                  —

                  uzimajući u obzir Delegiranu uredbu Komisije (C(2017)08681) („delegirana uredba o izmjeni”),

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 24. siječnja 2018.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Direktivu (EU) 2016/97 Europskog parlamenta i Vijeća od 20. siječnja 2016. o distribuciji osiguranja (1), a posebno njezin članak 25. stavak 2., članak 28. stavak 4., članak 29. stavke 4. i 5., članak 30. stavak 6. i članak 39. stavak 5.,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  —

                  uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 6. veljače 2018.,

                  A.

                  budući da bi se delegirana uredba o izmjeni trebala početi primjenjivati prije 23. veljače 2018., tj. datuma stupanja na snagu Delegirane uredbe Komisije (EU) 2017/2358 i Delegirane uredbe Komisije (EU) 2017/2359 („dvije delegirane uredbe”), te da bi u slučaju da se u potpunosti iskoriste tri mjeseca koja su Parlamentu na raspolaganju za kontrolu moglo doći do toga da te dvije delegirane uredbe stupe na snagu prije izmijenjenog datuma primjene Direktive (EU) 2016/97, tj. 1. listopada 2018., koji je Komisija predložila u svojem Prijedlogu direktive Europskog parlamenta i Vijeća o izmjeni Direktive (EU) 2016/97 u pogledu datuma primjene mjera za prenošenje u nacionalna zakonodavstva država članica (COM(2017)0792);

                  B.

                  budući da bi se brzom objavom delegirane uredbe o izmjeni u Službenom listu omogućilo usklađivanje datuma primjene dviju delegiranih uredbi s izmijenjenim datumom primjene Direktive (EU) 2016/97;

                  C.

                  budući da je navedeno u skladu s odlukom Parlamenta od 25. listopada 2017. (2) o neulaganju prigovora na te dvije delegirane uredbe, u kojoj se od Komisije traži da razmotri može li se datum primjene Direktive (EU) 2016/97 pomaknuti na 1. listopada 2018.;

                  1.

                  izjavljuje da ne ulaže prigovor na izmjenu delegirane uredbe;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 26, 2.2.2016., str. 19.

         (2)  Usvojeni tekstovi, P8_TA(2017)0404 i P8_TA(2017)0405.


               21.12.2018

               HR

               Službeni list Europske unije

               C 463/68

      P8_TA(2018)0027
      Neulaganje prigovora na provedbenu mjeru: izmjene Međunarodnog standarda financijskog izvještavanja 9
      Odluka Europskog parlamenta o neulaganju prigovora na Nacrt uredbe Komisije o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu izmjena Međunarodnog standarda financijskog izvještavanja 9 (D054380/02 – 2017/3018(RPS))
      (2018/C 463/13)

         Europski parlament,

                  —

                  uzimajući u obzir Nacrt uredbe Komisije (D054380/02,

                  —

                  uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,

                  —

                  uzimajući u obzir pismo Komisije od 18. prosinca 2017. kojim se od Parlamenta traži da izjavi kako neće ulagati prigovor na nacrt uredbe,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 24. siječnja 2018.,

                  —

                  uzimajući u obzir članak 5.a Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir članak 106. stavak 4. točku (d) i članak 105. stavak 6. Poslovnika,

                  —

                  uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 6. veljače 2018.,

                  A.

                  budući da je Odbor za međunarodne računovodstvene standarde (IASB) 12. listopada 2017. objavio izmjene Međunarodnog standarda financijskog izvještavanja (MSFI) 9 – Financijski instrumenti; budući da se tim izmjenama želi postići jasnoća i dosljednost u klasifikaciji dužničkih instrumenata s elementima prijevremenog plaćanja s negativnom naknadom;

                  B.

                  budući da je Europska savjetodavna skupina za financijsko izvještavanje (EFRAG) 10. studenoga 2017. Komisiji savjetovala odobravanje tih izmjena; budući da je EFRAG svojim savjetom obuhvatio neka od pitanja koja je Europska središnja banka postavila u dopisu EFRAG-u od 8. studenoga 2017.;

                  C.

                  budući da je Komisija zaključila da tumačenje zadovoljava tehničke kriterije za usvajanje, kako je propisano člankom 3. stavkom 2. Uredbe (EZ) br. 1606/2002, i tvrdi da bi se predloženom izmjenom u području računovodstva amortiziranog troška za te posebne instrumente samo zadržao status quo koji je već bio u primjeni prije uvođenja MSFI-ja 9;

                  D.

                  budući da je Odbor za međunarodne računovodstvene standarde odredio da ta izmjena MSFI-ja 9 stupa na snagu 1. siječnja 2019., s time da je ranija primjena dopuštena; budući da je računovodstvo financijskih instrumenata u okviru MSFI-ja 9 obvezno već od 1. siječnja 2018.; budući da financijske institucije koje primjenjuju MSFI ne mogu primjenjivati pristup iz predložene izmjene prije njezina odobrenja i objave;

                  E.

                  budući da je Komisija planirala objaviti izmjene Uredbe (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda (3) do kraja ožujka 2018. kako bi se ona mogla primjenjivati na financijska razdoblja koja počinju na dan ili nakon 1. siječnja 2018.;

                  1.

                  izjavljuje da neće ulagati prigovor na Nacrt uredbe Komisije;

                  2.

                  nalaže svojem predsjedniku da ovu Odluku proslijedi Komisiji i, radi obavijesti, Vijeću.

         (1)  SL L 243, 11.9.2002., str. 1.

         (2)  SL L 184, 17.7.1999., str. 23.

         (3)  SL L 320, 29.11.2008., str. 1.


               21.12.2018

               HR

               Službeni list Europske unije

               C 463/70

      P8_TA(2018)0020
      Zahtjev za ukidanje imuniteta Steeveu Brioisu
      Odluka Europskog parlamenta od 6. veljače 2018. o zahtjevu za ukidanje imuniteta Steevu Brioisu (2017/2221(IMM))
      (2018/C 463/14)

         Europski parlament,

                  —

                  uzimajući u obzir zahtjev za ukidanje imuniteta Steeveu Brioisu, koji je 25. rujna 2017. uputio ministar pravosuđa Francuske Republike na zahtjev glavnog tužitelja Žalbenog suda u Douaiu u vezi sa žalbom fizičke osobe protiv g. Brioisa zbog kaznenog djela javne uvrede usmjerene na pojedinca (‘injures publiques envers un particulier’), a koji je najavljen na plenarnoj sjednici 2. listopada 2017.,

                  —

                  uzimajući u obzir dodatne informacije o predmetu koje je dostavio glavni tužitelj Regionalnog suda u Douaiu u pismu od 12. prosinca 2017.,

                  —

                  nakon saslušanja zastupnika Steevea Brioisa u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

                  —

                  uzimajući u obzir članak 26. Ustava Francuske Republike,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A8-0011/2018),

                  A.

                  budući da je glavni tužitelj Žalbenog suda u Douaiu zatražio da se u vezi sa sudskim postupkom na Regionalnom sudu u Douaiu ukine parlamentarni imunitet zastupniku u Europskom parlamentu Steeveu Brioisu; budući da je francuski ministar pravosuđa proslijedio taj zahtjev Parlamentu;

                  B.

                  budući da je zahtjev za ukidanje imuniteta g. Brioisu povezan sa sudskim postupkom pokrenutim u vezi s kaznenim djelom javne uvrede usmjerene na pojedinca (drugi stavak članka 29. drugi stavak članka 33. i članak 23. Zakona od 29. srpnja 1881.) zbog navodnih klevetničkih komentara koje je određeni broj internetskih korisnika objavio kao odgovor na tekst koji je g. Briois objavio 23. prosinca 2015. na svojoj Facebook stranici, a koje g. Briois nije smjesta uklonio; budući da je javni tužitelj Regionalnog suda u Douaiu na zahtjev Odbora za pravna pitanja izjavio da su navedeni komentari sigurno i dalje bili na internetu 21. studenog 2017.;

                  C.

                  budući da u skladu s člankom 8. Protokola br. 7 zastupnici u Europskom parlamentu ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasovanja pri obnašanju svojih dužnosti;

                  D.

                  budući da u skladu s člankom 9. Protokola br. 7 tijekom zasjedanja Europskog parlamenta njegovi zastupnici na državnom području svoje države uživaju imunitet priznat članovima parlamenta te države;

                  E.

                  budući da se, među ostalim, u članku 26. Ustava Francuske Republike navodi da zastupnici Parlamenta ne mogu biti uhićeni zbog kaznenog djela te im se ne mogu odrediti nikakve druge mjere lišavanja ili ograničenja slobode bez odobrenja Parlamenta;

                  F.

                  budući da se članci 8. i 9. Protokola br. 7 međusobno isključuju (2);

                  G.

                  budući da optužbe protiv Steevea Brioisa i zahtjev koji je uslijedio za ukidanje njegova imuniteta nisu povezani s njegovim izražavanjem mišljenja ili glasovanjem pri obnašanju dužnosti kao zastupnika u Europskom parlamentu, već s činjenicom da navodno nije uklonio sa svoje službene Facebook stranice brojne komentare trećih strana, a koje je ciljana osoba smatrala uvredljivima;

                  H.

                  budući da se, kao posljedica toga, imunitet predviđen člankom 8. Protokola br. 7 ne primjenjuje i da navedeni postupak u potpunosti pripada području primjene članka 9. tog istog Protokola;

                  I.

                  budući da ne postoji jasan dokaz, odnosno dovoljno ozbiljna i osnovana sumnja, da je postupak pokrenut s namjerom nanošenja političke štete dotičnom zastupniku (fumus persecutionis);

                  1.

                  odlučuje ukinuti imunitet Steevu Brioisu;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora ministru pravosuđa Francuske Republike i Steeve Brioisu.

         (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.

         (2)  Navedeni spojeni predmeti C-200/07 i C-201/07, Marra, stavak 45.